**Sverre Richard Knutsen** (født 23. juni 1945) er en norsk historiker, tidligere forsker og tidligere politisk aktivist i den norske ml-bevegelsen.

Aktivitet i ml-bevegelsen
-------------------------

Knutsen var en av lederne i den norske ml-bevegelsen. Han var medlem av SUFs, senere SUF(m-l)s sentralstyre fra 1968 til 1973. I årene 1971–1973 var han formann i organisasjonen. I den politiske debatten fremholdt han Josef Stalin som et stort forbilde og ble bredt kjent i media under kallenavnet «Stalin-Knutsen». I perioden 1973–1982 var han medlem av sentralkomiteens arbeidsutvalg i AKP(m-l). Han var også partisekretær. Knutsen var forfatter av notatet «Framlegg til fråsegn om homofili» (kort omtalt som «Fråsegna») i 1974, der han beskrev homofili som et seksuelt avvik med røtter i samfunnsmessige og sosiale forhold og som en form for borgelig dekadanse. I 1979 rettet AKP-ledelsen en kraftig «sjølkritikk» mot notatet og beskrev det som reaksjonært; i *Røde Fane* i 1979 fordømte AKP «fråsegna», som ble beskrevet som «et negativt lærestykke av rang». På landsmøtet i 1981 ble homofile gitt full anerkjennelse. Knutsen brøt med partiet og meldte seg ut i 1982.

Senere virke
------------

Knutsen utga i 1985 håndboken *Hvordan starte egen bedrift*. I 1990 ble han dr.philos. i økonomisk historie ved Universitetet i Oslo. Samme år ble han ansatt som forsker ved Handelshøyskolen BI, der han senere ble professor i økonomisk historie og næringshistorie, og leder ved Institutt for Innovasjon og økonomisk organisering. Han forsket og publiserte hovedsakelig innen finansiell historie, finansiering av innovasjoner, samferdselshistorie og institusjonell økonomi. Han ble pensjonist i 2015.

Knutsen har vært ansvarlig redaktør av *Scandinavian Economic History Review*, visepresident i Scandinavian Society for Economic and Social History og SEHRs «Co-editor» for Norge.

Per 2021 er Knutsen fagansvarlig for områdene bank- og forsikringshistorie, internasjonale bank- og forsikringsbedrifter samt norske bank- og forsikringsbedrifter i *Store norske leksikon*.

Bibliografi
-----------

* *Norsk Vegpolitikk etter 1960. Stykkevis og delt* (sammen med Knut Boge) Cappelen, Oslo (2005) ISBN 9788202243487
* *Veier til modernisering*, Pax Forlag, Oslo (2009) ISBN 9788253032221
* *Staten og kapitalen i det 20. århundre-Regulering, kriser og endring i det norske finanssystemet 1900-2005*, unipubavhandlinger, Acta Humaniora No. 287, Oslo (2009)
* *Vern mot kriser? Norsk finanssystem gjennom 100 år* (med G. Ecklund), Fagbokforlaget, Bergen (2000)

Referanser
----------

1. ↑  Sverre Knutsen: Stalin - en stor revolusjonær Arkivert 29. april 2013 hos Wayback Machine.Det Norske Studentersamfunn, 12. februar 1972, hentet fra Virksomme Ord 13. september 2012
2. ↑  http://www.kampdager.no/arkiv/lesbisk/lesbisk\_bevegelse\_aas.html Arkivert 17. desember 2018 hos Wayback Machine. I kamp for alle kvinners rettigheter
3. ↑  «'Fråsegna' – et negativt lærestykke av rang», *Røde Fane*, 1979, nr. 7
4. ↑  «Forslag til fråsegn om homofili» trekkes tilbake», *Røde Fane*, 1979, nr. 7
5. ↑
6. ↑   Terje Tvedt (red): *(ml)*, side 237. Ad Notam forlag, Oslo (1989) ISBN 82-417-0023-7
7. ↑  Sverre Knutsens hjemmeside på BI[*død lenke*] (Besøkt 11. januar 2011)
8. ↑  Presentasjon på *Store norske leksikon*s nettsider

Eksterne lenker
---------------

* (no) Publikasjoner av Sverre Knutsen i forskningsdokumentasjonssystemet CRIStin Rediger på Wikidata

* (no) Publikasjoner av Sverre Knutsen i BIBSYS Rediger på Wikidata
* (no) Sverre Knutsens hjemmeside på BI[*død lenke*] (Besøkt 13. mai 2013)


|  |  |  |
| --- | --- | --- |
| Forgjenger:**Pål Steigan** | **Leder for SUF(m-l) / Rød Ungdom(Organisasjonen skiftet navn i 1973)**(1971–1973) | Etterfølger:**Helge Øgrim** |

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI **·** CRIStin
 |